GiliGold/VAD_KnessetCorpus huggingface dataset:
כרמל שאמה-הכהן: אני יצאתי מהדיון ההוא לגבי השישה חודשים, כשאני לא בלב שלם בעניין הזה, אבל אמרתי, מאחר ועמדתו של שר האוצר היתה נחרצת בשל הדעות שהובעו כאן, וזה נגמר, כמו שאתה אומר, לא ראיתי מזה את סוף העולם שצריך לעכב את החוק שרצינו לסיים אותו בצורה מהירה ולהעלות אותו עוד בכנס הזה ושיאושר ושלאף אחד לא יהיו מחשבות לשנות את ההוראות המהותיות של החוק.
כרמל שאמה-הכהן: אבל היום, אני משתף אותך, ישב פה בכיסא של היועצת המשפטית של הוועדה המפקח על הבנקים.
כרמל שאמה-הכהן: תוך כדי דיון, היו שם נתונים על כרטיסי אשראי, מזה נזכרנו, דיברנו על החוק והוא אמר 'הוצאתם חוק יפה, עשיתם עבודה טובה, רק דבר אחד, עשיתם משהו לא סביר', 'מה?', אמר, 'התקופה של הזמן'.
כרמל שאמה-הכהן: שילוב של הדברים האלה הביא אותי למסקנה שכן צריך לפתוח את תקופת הזמן ולשנות אותה ומאז אני אגיד, לצורך הגילוי הנאות, יש לו כבר דעה חדשה שהוא שלח לי באס.
כרמל שאמה-הכהן: אס, אבל אני מניח מה עבר עליו מרגע שאני עדכנתי את משרד האוצר בעניין הדברים שהוא אמר.
כרמל שאמה-הכהן: אבל זה לא היה סוד, הוא אמר 'אתה יכול להשתמש בזה', ולכן...
כרמל שאמה-הכהן: דאגו שהוא יגיד דברים אחרים בהמשך היום.
כרמל שאמה-הכהן: אבל בגלל שאנחנו פועלים בצורה עקבית ורצינית, מרגע שהדברים האלה הצטרפו לכלל ההכרעה, אני מציע שנעשה את זה בהסכמה, מר חרמש, ואני אגיד מה.
כרמל שאמה-הכהן: אני לא מדבר על ה-17 חודשים, אנחנו נאריך את התקופה בשלושה חודשים ונעלה את החוק מיידית למליאה, נפתח את זה ונסגור את זה בשתי דקות, בלי ויכוחים מיותרים.
כרמל שאמה-הכהן: שלושה חודשים זה---
שי חרמש: אני מבקש זכות להסתייגות במליאה.
כרמל שאמה-הכהן: למה לך להסתייג במליאה?
שי חרמש: כי אני לא רוצה את השלושה חודשים, אם הייתי יכול להוריד כרגע שלושה חודשים, הייתי מוריד.
כרמל שאמה-הכהן: חבר הכנסת מילר, מה דעתך?
אלכס מילר: דעתי, מה שיושב ראש הוועדה מחליט.
כרמל שאמה-הכהן: חבר הכנסת נסים זאב, מה דעתך?
נסים זאב: דעתי אף פעם לא משנה, רק ההצבעה.
כרמל שאמה-הכהן: מי בעד בקשתה של יוליה שמאלוב ברקוביץ’ לפתוח את הדיון מחדש?
כרמל שאמה-הכהן: הצבעה בעד – רוב נגד – מיעוט הבקשה אושרה.
לאה ורון: אוקי, הבקשה אושרה.
כרמל שאמה-הכהן: את מגיעה איתי להסכמה בעניין הזה, שלושה חודשים?
יוליה שמאלוב-ברקוביץ: אני רוצה לדעת סך הכל, אדוני.
יוליה שמאלוב-ברקוביץ: ואני רוצה לדעת כמה זה אומר בסך הכל, אני רוצה לדעת כמה זמן אני נותנת---
כרמל שאמה-הכהן: משישה לתשעה חודשים.
כרמל שאמה-הכהן: אני אומר לך מראש, לא יהיה---
יוליה שמאלוב-ברקוביץ: אני מקבלת, זה עוד קצת זמן שאני יכולה לתת להם, מה שנקרא, להתארגן.
כרמל שאמה-הכהן: הנה, עשית משהו למען האומה.
יוליה שמאלוב-ברקוביץ: אני גם חושבת שכשאני מקבלת---
שי חרמש: פיצוי כספי, עוד שלושה חודשים להרוויח עמלות גבוהות על כל סליקה של---
יוליה שמאלוב-ברקוביץ: אדוני, קודם כל אני רוצה להגיד לך שיש לי את הנייר של בנק ישראל, שמדובר פה על הוצאות המוצאות לחודש לכרטיס אשראי מונפק על ידי חברות אשראי.
יוליה שמאלוב-ברקוביץ: ברור פה לגמרי איפה עומדת ישראכרט, איפה עומדת ויזה כא"ל.
יוליה שמאלוב-ברקוביץ: אני חייבת לומר, כאן, בריש גלי, שאין ולו שמץ של רחמים בלבי, לא לישראכרט, לא לוויזה כא"ל ולא לגמ"א ולא לאף חברה מסוג זה.
יוליה שמאלוב-ברקוביץ: אנחנו מדברים פה על חברות מאוד מאוד חזקות, חברות שמרוויחות מיליארדים כסף, אני דואגת לצרכן---
כרמל שאמה-הכהן: כולם פה מרוויחים מיליארדים.
כרמל שאמה-הכהן: גם אלה וגם אלה.
יוליה שמאלוב-ברקוביץ: נכון, אני אומרת ואמרתי לך, אין חמלה בלבי כלפי אף אחד מהם, אבל אם זה ייתן קצת יותר זמן להתארגנות וזה פחות יפגע בצרכן הסופי, אני מאוד אשמח.
לאה ורון: חבר הכנסת נסים זאב מצביע במקום חבר הכנסת , חברת הכנסת יוליה שמאלוב ברקוביץ’ מצביעה במקום חבר הכנסת אלי אפללו, חבר הכנסת שי חרמש מצביע במקום חבר הכנסת ישראל חסון.
שי חרמש: אני מבקש הסתייגות במליאה.
לאה ורון: מה ההסתייגות, שישה חודשים?
שי חרמש: להשאיר את ההחלטה הקודמת.
שי חרמש: אני לא מחלק מתנות כשלא צריך.
כרמל שאמה-הכהן: אבל פתוח למשא ומתן שתוכל למשוך את ההסתייגות.
שי חרמש: לא, אני אומר לך, לא מחלק מתנות.
יוליה שמאלוב-ברקוביץ: אני יכולה לבקש הסתייגות על החצי שנה?
שי חרמש: חבר'ה, יושבים דרי מגורים, סטז’רים, רפתנים, כל העולם ואשתו, ואני צריך לדאוג לחברות כרטיסי האשראי.
שי חרמש: רבותיי, לא במקומותינו, בוודאי לא כרגע.
שי חרמש: אתם האחרונים שצריכים לדאוג.
יוליה שמאלוב-ברקוביץ: אבל אתה כן דואג.
שי חרמש: משלמים את זה בעלי העסקים הקטנים בשדרות, לא להתבלבל.
שי חרמש: החנות של דן דהן משלמת את ה---
כרמל שאמה-הכהן: אתה רוצה להגיע לרמה הזו של הדיון, שאני אענה לך?
שי חרמש: תענה לי.
כרמל שאמה-הכהן: יש גם צד שני של חברות כרטיסי האשראי ואף אחד לא מאשים אותך שאתה דואג להם, ואם היית פה בדיון בבוקר, בדיווח של המפקח על הבנקים, היית רואה שהחברות שאתה כביכול דואג להן גובות דמי כרטיס פי כמה מחברת ישראכרט, אז בוא לא ניכנס לדיון הבאמת נמוך הזה, זה לא לעניין.
שי חרמש: בוא לא נחלק ציונים.
כרמל שאמה-הכהן: אבל המצגת קיימת, אתה יכול לראות.
לאה ורון: אנחנו נעביר אליך את המצגת, חבר הכנסת חרמש.
שי חרמש: אני מכיר את הכל.
שי חרמש: אני מבקש הסתייגות במליאה להשאיר את ההחלטה.
יוליה שמאלוב-ברקוביץ: אני רוצה הסתייגות במליאה, לעשות את זה---
נסים זאב: יש סיכוי שהם יביאו אותה במליאה יותר מאשר בוועדה, אני מבטיח לכם.
עופר שפירא: אדוני היושב ראש, הנושא הוא דחייה רק בנושא מנפיק בעל היקף פעילות רחב?
אתי בנדלר: זה הנושא היחידי שבקשר אליו הוגשה בקשה לדיון.
אתי בנדלר: יש שתי הצעות כרגע, הסעיף הזה נפתח מחדש וצריכים לדון בכל הבקשות; יש שישה חודשים ויש תשעה חודשים.
כרמל שאמה-הכהן: חבר הכנסת חרמש, ההסתייגות מיותרת.
שי חרמש: לא מיותרת.
כרמל שאמה-הכהן: למה, אתה מאמין שהיא תעבור?
שי חרמש: כן, ודאי.
שי חרמש: אני מאמין בצדק, והבניין הזה הוא בניין של צדק.
שי חרמש: אני לא הכרתי פה אף החלטה שהיא לא החלטה צודקת.
נסים זאב: לא ראיתי מישהו שלא חושב שהוא הצודק.
כרמל שאמה-הכהן: לא בטוח, אבל, שהצדק רוצה שאתה תייצג אותו.
שי חרמש: תן לו להחליט.
כרמל שאמה-הכהן: לא ראיתי שהצדק נתן ייפוי כוח למישהו.
שי חרמש: אמנם אני חייב לך רבות, על מה שהיה פה לפני רבע שעה, אבל עד כאן.
שי חרמש: לזה אני אשיב לך בהזדמנות אחרת.
כרמל שאמה-הכהן: טוב, אז אנחנו מצביעים על ההצעה של חבר הכנסת שי חרמש.
כרמל שאמה-הכהן: אבל אתה לא מציע, כי זה המצב הקיים.
שי חרמש: אני מציע להשאיר את המצב הקיים.
אתי בנדלר: אתה מציע כרגע תשעה חודשים, תצביע על זה.
כרמל שאמה-הכהן: ואחרי זה הוא יצטרך להציע.
כרמל שאמה-הכהן: מי בעד התוספת של השלושה חודשים?
כרמל שאמה-הכהן: הצבעה בעד – רוב נגד - מיעוט הבקשה אושרה
אתי בנדלר: אז זה ברור שאין רוב לשישה חודשים, לכן אתה מבקש הסתייגות.
שי חרמש: במליאה.
שי חרמש: אני צריך להיות נאמן לשר האוצר יותר מכם?
שי חרמש: לאן הגענו, תגיד לי.
כרמל שאמה-הכהן: אנחנו נבדוק את הנאמנות שלך לשר האוצר בעניין קביעת מחיר המטרה של החלב.
כרמל שאמה-הכהן: אנחנו פותחים את הישיבה בהצעת חוק לתיקון פקודת ביטוח מנועי (מס' 19), של חברת הכנסת פאינה קירשנבאום ואחרים.
כרמל שאמה-הכהן: הנושא על סדר היום הוא בקשה לחידוש הדיון בוועדה על פי סעיף 124 לתקנון הכנסת.
כרמל שאמה-הכהן: מטרת החקיקה הייתה להוזיל באופן מהותי את דמי הביטוח השערורייתיים של הרכבים הדו-גלגליים.
כרמל שאמה-הכהן: במהלך הדיון האחרון בהשלמת החקיקה לא קיבלנו תשובה ברורה - לאחר שהתפשרנו על גודל ההעמסה - מה זה יעשה בפועל לעלויות ביטוח החובה.
כרמל שאמה-הכהן: אתמול הגיע מסמך שמדבר על הוזלה של כ-10%.
כרמל שאמה-הכהן: זאת לא התוצאה שקיווינו שהחוק ישיג, לכן ראיתי לנכון להעלות בפני הוועדה את הנתונים האלה.
כרמל שאמה-הכהן: אנשים חשבו שיוציאו משהו אחד תחת ידם, מסתבר שיוצא משהו אחר.
כרמל שאמה-הכהן: אני חושב שזה נכון ועוד אפשר לתקן את החוק ולהחזיר אותו עוד בכנס הזה.
יוליה שמאלוב-ברקוביץ: אני יכולה רק להגיד, אדוני היושב-ראש, שאתה צודק ב-100%.
יוליה שמאלוב-ברקוביץ: ככל שיהיו במדינת ישראל יותר רכבים דו-גלגליים כך יהיו פחות תאונות, כי הציבור יהיה יותר מודע לזה שיש לך מצד ימין, מצד שמאל.
יוליה שמאלוב-ברקוביץ: היום הם קופצים מידי פעם ואתה לא יודע מאיפה הם באים כי אין את העידוד לדו-גלגלי.
יוליה שמאלוב-ברקוביץ: אני בהחלט מסכימה עם מה שאתה אומר.
יוליה שמאלוב-ברקוביץ: אני איתך בנושא הזה.
פניה קירשנבאום: הדיון הזה הוא דיון חשוב לכשעצמו.
פניה קירשנבאום: אני רק יכולה להצטער שהנציגים של אגף הביטוח לא נמצאים פה.
לאה ורון: אנחנו לא הזמנו אף לא אחד מהנציגים, כי מדובר בשלב הזה בבקשה של הוועדה להחזיר את הצעת החוק מהמליאה לוועדה לפי סעיף 124.
כרמל שאמה-הכהן: אם נאשר עכשיו את ההצעה נזמן דיון ל-17:00.
כרמל שאמה-הכהן: לדיון הזה יגיעו נציגי האוצר על-מנת שנוכל לטכס איתם עצה איך אנחנו מוודאים שההנחה לרכבים הדו-גלגליים תהיה הנחה מהותית.
פניה קירשנבאום: אני אחזור על הדברים שדיברנו פה.
פניה קירשנבאום: כשהגודל של הפול הצטמצם מהעמסה של 4.25 להעמסה של 3.75, הביטוחים התייקרו כמעט ב-30%.
פניה קירשנבאום: כשהעלינו את העמסה ל-6% - הכוונה הייתה ל-8% כי זה היה הסיכום מ-2003 - עשינו חשבון שהעמסה נוספת של 2.25 תחזיר את זה לרמה הקודמת.
פניה קירשנבאום: הם ביקשו לסימולציה הזאת חודשיים.
פניה קירשנבאום: לפי דעתי זאת טעות, זה סתם משיכה של הזמן.
פניה קירשנבאום: כולנו יודעים איך נבנות הטבלאות.
פניה קירשנבאום: בשורה העליונה יש בדרך כלל נוסחאות.
פניה קירשנבאום: אם משנים פרמטר אחד של הנוסחה הוא צריך לתת את הסימולציה של כל הטבלה.
פניה קירשנבאום: זה לא אומר שצריך לחכות לזה חודשיים.
פניה קירשנבאום: במקום זה קיבלנו איזה דף עם 2 שורות שלא מתייחס לכולם.
פניה קירשנבאום: אנחנו לא יודעים לנתח אם לאלה שהוזל זה התייקר, אם לאלה שהתייקר זה הוזל.
פניה קירשנבאום: לשכבה השימושית ביותר, שזה 125 סמ"ק והגילאים הצעירים, זה נותן הוזלה של 10%.
פניה קירשנבאום: 10% זאת לא הייתה הכוונה של המחוקק.
פניה קירשנבאום: אפשר להגיד שאנחנו חוזרים מהפשרה שהגענו אליה ומחזירים את זה ל-8%.
פניה קירשנבאום: האוצר טוענים שהם יכולים להציג נתונים.
כרמל שאמה-הכהן: שיציגו.
פניה קירשנבאום: לכן שאלתי איפה הם.
פניה קירשנבאום: הם טוענים שהם יכולים להציג נתונים על כך שזה מחזיר את זה לרמת הביטוח הקודמת.
פניה קירשנבאום: החוק הזה לא מכסה את גירעון העבר.
כרמל שאמה-הכהן: הם יכולים לבוא ולהציג פה בוועדה?
פניה קירשנבאום: לא היום.
פניה קירשנבאום: הם טוענים שזה לוקח להם חודשיים.
כרמל שאמה-הכהן: אתמול הם שלחו מסמך.
פניה קירשנבאום: של 2 שורות.
פניה קירשנבאום: אם הם הצליחו להגיע ל-2 שורות, כנראה שהם יכלו להציג את הנתונים של כולם.
כרמל שאמה-הכהן: היה ולא נקבל ביטחון מובהק שאנחנו משיגים את המטרה, נמשוך את הצעת החוק, נקיים דיון בשעה 17:00 ונעלה את זה ל-8%.
כרמל שאמה-הכהן: לא נעשה את זה קשיח.
כרמל שאמה-הכהן: היה ובעוד חודשיים יציגו לנו שגם ב-6% הם מורידים, ניתן סמכות לשר האוצר לשנות את זה עד 6% למטה.
פניה קירשנבאום: אני לא מוכנה לתת לשר האוצר שום דבר.
פניה קירשנבאום: יש את מנכ"ל הפול.
פניה קירשנבאום: אני לא יודעת איך קוראים לו.
פניה קירשנבאום: בכל הפניות לא הצלחנו לראות את האדם, לנהל איתו מו"מ או לדבר איתו.
פניה קירשנבאום: כל המו"מ מנוהל על ידי אגף הביטוח במשרד האוצר.
פניה קירשנבאום: הייתי רוצה פעם אחת לראות את מי שמנהל את הפול הזה כדי לקבל ממנו פירוט מה קורה שם.
פניה קירשנבאום: בחיים לא הצלחנו לדבר עם האדם הזה.
פניה קירשנבאום: אם פותחים פה דיון בשעה 17:00 ומזמינים לפה את האוצר, אני מבקשת שתזמינו גם את מנכ"ל הפול.
כרמל שאמה-הכהן: תזמינו את מנכ"ל הפול לפי בקשתה של חברת הכנסת פאינה קירשנבאום.
פניה קירשנבאום: אני לא יודעת אם זה צריך להיות בידי שר האוצר.
כרמל שאמה-הכהן: אנחנו עוד לא קבענו.
כרמל שאמה-הכהן: אנחנו נחשוב על זה עד שעה 17:00.
כרמל שאמה-הכהן: השאלה אם נקבע את זה ל-8% ופתאום הסימולציות האמיתיות יראו שהורדנו את הביטוח של האופנועים ב-80%.
כרמל שאמה-הכהן: זה משהו שלא התכוונו אליו.
כרמל שאמה-הכהן: אני מבקש להשאיר איזו שהיא גמישות.
כרמל שאמה-הכהן: מי בעד הבקשה לחידוש הדיון לפי סעיף 124 לתקנון הכנסת?
כרמל שאמה-הכהן: צהריים טובים, אנחנו פותחים דיון בוועדת הכלכלה בנושא צו התעבורה (החלת הוראות פקודת התעבורה על רכבת מקומית – הוראת שעה) (תיקון מס' 2), התשע"א-2011 .
חוה ראובני: חוק התעבורה (החלת הוראות פקודת התעבורה על רכבת מקומית – הוראת שעה) הוא החוק שמסדיר את הדין החל על רכבת מקומית ועל הציבור בתקופת הניסוי של הרכבת הקלה.
חוה ראובני: תקופת החוק נקבעה במקור להיות עד ה-8.9.2010, בהתאמה לתקופת הניסוי כפי שהייתה קבועה אז.
חוה ראובני: מאז, לאור התקדמות הניסוי, הלקחים שעולים ממנו והדברים שנלמדים חלים שינויים בתקופות הניסוי ועל כן אנחנו נאלצים לבקש הארכה.
חוה ראובני: באפריל ביקשנו להאריך את תקופת הניסוי עד ה-7 באוגוסט 2011 לפי תקופת הניסוי שנקבעה.
כרמל שאמה-הכהן: אנחנו משלבים את הדיון הנוכחי עם הדיון הבא שעוסק בהצעת חוק לתיקון פקודת מסילות הברזל (מס' 6), בקשה לדיון מחדש ודיון מחדש בעניין מועד התחילה.
אתי בנדלר: אני מציעה, גברת ראובני, שתציגי את כל התמונה, את הקשר בין תחילת פקודת מסילות הברזל לבין הצו המבוקש כרגע.
חוה ראובני: כרגע, לאור הלקחים שעולים מתקופת הניסוי, המסקנות והצרכים תקופת הניסוי צריכה להימשך עד ה-18 באוגוסט, כאשר ב-19 באוגוסט אנחנו עוברים להפעלה מסחרית.
חוה ראובני: הצעת החוק לתיקון פקודת מסילות הברזל (תיקון מס' 6) שאושרה להנחה לקריאה שנייה ושלישית בשבוע שעבר, קובעת את ההסדרים לתקופת ההפעלה.
חוה ראובני: יש סתירות מסוימות מטבע הדברים בין שני ההסדרים, כי כשהרכבת נוסעת בלי נוסעים הדרישות הן שונות לגמרי.
חוה ראובני: דברים שבתקופת הניסוי מותרים, בתקופת ההפעלה המסחרית יהיו אסורים באיסור שהוא עבירה פלילית, כמו למשל הפעלת רכבת מקומית בלי היתר הפעלה.
חוה ראובני: אנחנו צריכים שהם יעמדו גב לגב.
חוה ראובני: תקופת הניסוי תסתיים בתאריך ה-18 באוגוסט, כשהצעת החוק לתיקון פקודת מסילות הברזל, ההסדר הקבוע עליו שמיועד לצרכי הפעלה מסחרית יתחיל ב-19 באוגוסט.
חוה ראובני: מונחות כאן שתי בקשות.
חוה ראובני: בקשה אחת היא צו לפי חוק התעבורה (הוראת השעה) להאריך את תקופת הניסוי – לפי החוק זה בצו של שר התחבורה, באישור ועדת הכלכלה – ובקשה שנייה היא לפתוח מחדש את תיקון מס' 6 בעניין הנקודתי היחיד של מועד תחילה, על מנת שהוועדה תוכל לקבוע לתיקון פקודת מסילות הברזל תאריך תחילה ב-19 באוגוסט ועל ידי זה ליצור רצף הסדרים שיחליפו אחד את השני בנקודת הזמן המדויקת הנדרשת לכך.
אתי בנדלר: מדוע ביקשתי את הדיון המשותף?
אתי בנדלר: כי אם בצו המבוקש או בסעיף התחילה המבוקש בפקודת מסילות הברזל -התיקון שמאפשר את ההפעלה המסחרית של הרכבת הקלה בירושלים - התיקון היה מסתיים בדברים שגברת ראובני הציגה כרגע, הייתי סומכת את שתי ידיי.
אתי בנדלר: סעיף התחילה המבוקש בתיקון לפקודת מסילות הברזל אומר כדלקמן: "תחילתו של חוק זה ביום י"ט באב התשע"א, 19 באוגוסט 2011".
אתי בנדלר: עד כאן מצוין.
אתי בנדלר: אני מקריאה את ההמשך: "או במועד מאוחר יותר שייקבע בצו לפי חוק התעבורה (החלת פקודת התעבורה על רכבת מקומית) (הוראת שעה), התש"ע-2009 (להלן – חוק הוראת שעה) לעניין תום תקופת הניסוי כמשמעותה בחוק הוראת השעה.
אתי בנדלר: " החוק לא אומר שההפעלה המסחרית תהיה ב-19 באוגוסט, אלא ב-19 באוגוסט או במועד אחר שייקבע לפי הצו שמדבר על ההפעלה הניסיונית.
אתי בנדלר: בהתאם לחוק המסמיך את המשך ההפעלה הניסיונית נאמר שהשר, באישור ועדת הכלכלה, יכול להמשיך את תקופת ההפעלה הניסיונית כפי שיקבע בצו המאריך.
אתי בנדלר: ניתן להאריך את זה עד שנה ממועד תחילת תקופת הניסוי.
אתי בנדלר: תחילת תקופת הניסוי הייתה ב-3 בנובמבר 2009.
אתי בנדלר: תקופת הניסוי המקורית הייתה מ-3 בנובמבר 2009 עד 4 באפריל 2011.
אתי בנדלר: ניתן להאריך את זה עד שנה, דהיינו עד 7 באפריל 2012.
אתי בנדלר: עד כה האריכו פעם אחת, עד ה-7 באוגוסט 2011, זאת אומרת 4 חודשים.
אתי בנדלר: עכשיו מבקשים להאריך עד ה-19 באוגוסט 2011, שזה בסדר, אבל ניתן על פי חוק הוראת השעה לבוא לוועדה עם בקשה נוספת להארכת תקופת הניסוי עד ה-7 באפריל 2012.
אתי בנדלר: אם סעיף התחילה בפקודה יהיה כפי שהתבקש על ידי השר, אין שום ביטחון, אין שום ודאות שאכן ההפעלה המסחרית תתחיל בתאריך המבוקש, קרי ב-19 באוגוסט 2011, כי מחר, מחרתיים או ליתר דיוק ב-18 באוגוסט, יכולים לבוא עם צו לוועדת הכלכלה ולבקש את הארכת תקופת הניסוי.
אתי בנדלר: כתוצאה מכך יידחה גם תחילתו של התיקון לפקודת מסילות הברזל, דהיינו ההפעלה המסחרית תידחה.
אתי בנדלר: אם יבואו בסמוך לאותו תאריך ועדת הכלכלה תוכל להגיד הן.
אתי בנדלר: הוועדה תהפוך לחותמת גומי בלבד, לא תהיה לה שום אמירה בנושא הזה.
אתי בנדלר: רציתי להצביע על המשמעות של סעיף התחילה שהציע השר מבחינת הוועדה.
יוליה שמאלוב-ברקוביץ: גברתי היועצת המשפטית, למה השר לא יכול להביא את הוראת השעה גם היום?
יוליה שמאלוב-ברקוביץ: למה הוא צריך שקודם נאריך?
אתי בנדלר: כרגע יודעים שהתאריך הצפוי להפעלה המסחרית הוא ב-19 באוגוסט, אבל משאירים כאן אופציה לדחיית המועד.
אתי בנדלר: אולי הוועדה צריכה לקבל דין וחשבון איך ומדוע.
יערה למברגר: אולי לא הבנתי את הסוף של ההערה, אבל בכל מקרה מדברים על תחילתו של החוק, לא על חיוב בהפעלה מסחרית.
יערה למברגר: עדיין החוק יכול – תיאורטית - להיכנס בתאריך מסוים.
יערה למברגר: זה לא אומר כלום על תחילת ההפעלה המסחרית.
אתי בנדלר: תחילתו של החוק מאפשר הפעלה מסחרית.
אתי בנדלר: ההפעלה הניסיונית אפשרית אך ורק לפי חוק התעבורה (הוראת השעה).
אתי בנדלר: אם את כורכת את תחילתו של החוק בהארכת מועד ההפעלה הניסיונית, אין מנוס אלא לומר שתהיה הפעלה ניסיונית.
יערה למברגר: את יכולה להגיד גם הפוך.
יערה למברגר: אני אומרת משפטית.
יערה למברגר: גם אם החוק נכנס לפועל ב-19 באוגוסט זה לא אומר לך כלום על מתי תתחיל ההפעלה המסחרית.
יוליה שמאלוב-ברקוביץ: מה זה כניסת החוק?
חוה ראובני: זה יחייב להפסיק את הניסוי גם אם לא תהיה הפעלה מסחרית.
אתי בנדלר: אני מניחה שלא יפעילו את הניסוי בלי להתחיל בהפעלה מסחרית.
חוה ראובני: בדיוק בגלל זה אנחנו רוצים להצמיד את שני המועדים.
חוה ראובני: אם לא מצמידים את שני המועדים והוועדה תאשר את בקשתנו לקבוע מועד תחילה ב-19 באוגוסט כתאריך פיקס, המשמעות היא שאם מוארכת תקופת הניסוי לפי סמכותו של שר התחבורה.
אתי בנדלר: השאלה אם הוועדה מוכנה לאפשר את הארכת תקופת הניסוי.
חוה ראובני: באופן חד-משמעי אין לנו רצון ואין לנו כוונה.
יוליה שמאלוב-ברקוביץ: עשינו עם ועדת הכלכלה בראשות היושב-ראש סיור בירושלים כדי לראות מה קורה.
יוליה שמאלוב-ברקוביץ: ראינו מה הרכבת הקלה עשתה לתושבים, בעיקר לבעלי העסקים במרכז העיר.
יוליה שמאלוב-ברקוביץ: האם יש מישהו שנותן תשובה, לוקח אחריות, מוטלת עליו סנקציה על כך שהוא ממשיך בניסוי או לא מתחיל את ההפעלה המסחרית בפועל?
יוליה שמאלוב-ברקוביץ: מי משלם פה על הטעויות?
יוליה שמאלוב-ברקוביץ: מי נותן דין וחשבון לציבור על מה שקורה עם הרכבת הזאת?
יוליה שמאלוב-ברקוביץ: תנו לי פעם אחת תשובה.
יוליה שמאלוב-ברקוביץ: האם זאת החברה המסחרית?
יוליה שמאלוב-ברקוביץ: מה זאת אומרת ניסיונות ההפעלה?
יוליה שמאלוב-ברקוביץ: אנחנו שומעים את הדינג-דונג הזה כל הזמן.
יוליה שמאלוב-ברקוביץ: אפשר ללכת עם זה עוד 10 שנה, עוד 15 שנים כי אין אף אחד שמשלם על זה.
יוליה שמאלוב-ברקוביץ: אני רוצה לדעת אם יש פה אחריות מיניסטריאלית, אם יש פה אחריות של החברה המתפעלת.
יוליה שמאלוב-ברקוביץ: עוד שנה ועוד שנה אנחנו צריכים להיות חותמת גומי.
יוליה שמאלוב-ברקוביץ: אני רוצה לדעת מי משלם.
יוליה שמאלוב-ברקוביץ: כמי שנמצאת בוועדת הכלכלה אני רוצה לדעת שכל יום שאתם מאריכים מעבר ל-19 באוגוסט יש מישהו שמשלם על הדבר הזה.
חוה ראובני: יש חוזה שמסדיר את החובות ההדדיים של הזכיין ושל המדינה.
חוה ראובני: אני יכולה להגיד שידוע לי שיש טענות הדדיות.
יוליה שמאלוב-ברקוביץ: מה עם המסחר?
יוליה שמאלוב-ברקוביץ: מה עם תושבי ירושלים?
יוליה שמאלוב-ברקוביץ: אתם עם הבעיות ההדדיות, אבל האנשים שם מתים מרעב.
יוליה שמאלוב-ברקוביץ: אני מאוד מצטערת להגיד לך שהעסקים שם ירדו במעל ל-100%.
יוליה שמאלוב-ברקוביץ: אתם מתדיינים, הם אומרים שאתם לא בסדר, אתם אומרים שהם לא בסדר, אבל מה עם תושבי רח' יפו?
חוה ראובני: ידוע לי שלפחות חלק מזה תלוי בתביעת נזיקין.
חוה ראובני: אני לא זאת שיכולה להיכנס לזה.
חוה ראובני: אני לא בקיאה בכל מה שמתנהל בדבר הזה.
יוליה שמאלוב-ברקוביץ: את כולם שולחים לבית משפט.
יוליה שמאלוב-ברקוביץ: לא נשאר אף אזרח במדינת ישראל בלי שהוא פנה לבית משפט.
חוה ראובני: אנחנו קובעים את התקופה לצורך עריכת הניסויים לצרכים בטיחותיים.
יוליה שמאלוב-ברקוביץ: כמה זמן?
יוליה שמאלוב-ברקוביץ: פצצת אטום המציאו מהר יותר ממה שאתם בודקים.
חוה ראובני: אנחנו לא רוצים לעשות את הניסוי ואת בדיקת הבטיחות ברכבות כשיש בהן 500 נוסעים.
חוה ראובני: מחכים לאישור בטיחותי.
יוליה שמאלוב-ברקוביץ: מי היה האדם שבה ואמר שהניסויים האלה יעברו תוך תקופה X בלי לדעת שזה יכול לקחת 3,4 שנים?
יוליה שמאלוב-ברקוביץ: אני רוצה לדעת שהחברה ומשרד התחבורה משלמים כסף לכל אותם בעלי עסקים שהפסידו כסף במהלך התקופה הזאת של הרכבת הקלה.
יוליה שמאלוב-ברקוביץ: מה זאת אומרת "אנחנו בודקים"?
יוליה שמאלוב-ברקוביץ: תמיד כשאתם אומרים שהבטיחות חשובה מכל דבר קשה לנו מאוד לבוא ולא להסכים איתכם, אבל כמה זמן?
יוליה שמאלוב-ברקוביץ: ריבונו של עולם, כמה זמן הדינג- דונג הזה?
יוליה שמאלוב-ברקוביץ: מה הם ידעו בעוד 10 ימים?
יוליה שמאלוב-ברקוביץ: למה הם לא ידעו שהניסוי הזה יכול לקחת 3 שנים ולא 7 חודשים כמו שהם חשבו?
יוליה שמאלוב-ברקוביץ: למה אין פה אחריות מיניסטריאלית?
יוליה שמאלוב-ברקוביץ: למה אף אחד לא נותן דין וחשבון?
יוליה שמאלוב-ברקוביץ: אני לא חותמת גומי של אף משרד ושל אף חברה מסחרית.
יוליה שמאלוב-ברקוביץ: אין בעיה, תעשו מה שאתם רוצים, אבל בינתיים תנו לקווי האוטובוס לנסוע שם, בינתיים תתנו פיצוי לכל אותם בעלי עסקים שנמצאים ברח' יפו והסביבה.
יוליה שמאלוב-ברקוביץ: אז ניתן לכם לעשות ניסויים עד שיבוא המשיח.
יוליה שמאלוב-ברקוביץ: אולי בסוף יבוא חמור לבן ולא יהיה צריך את הרכבת.
חוה ראובני: אנחנו בהחלט לא מתכוונים לעשות ניסויים עד אין סוף.
יוליה שמאלוב-ברקוביץ: אתם עושים עד אין סוף.
חוה ראובני: אנחנו המעוניינים הראשיים שהרכבת תפעל, שהרכבת תגיע למצב של הפעלה מסחרית ואנשים ייסעו בזה.
חוה ראובני: לא יזמנו אותה על-מנת להציק, יזמנו אותה כי חשבנו שהיא דרושה.
חוה ראובני: לקחת את האחריות להפעיל אותה בלי שזה מקבל את האוקיי של יועץ הבטיחות שבטוח להפעיל אנחנו לא יכולים.
חוה ראובני: על פי זה זה נקבע.
חוה ראובני: אנחנו מבקשים כרגע את הארכה הקצרה הזאת כי זה עוד לא בשל.
יערה למברגר: האם גברתי הייתה רוצה שיפעילו את הרכבת כאשר יועץ הבטיחות אומר שזה עדיין לא בשל?
אתי בנדלר: האם ההחלטה של יועץ הבטיחות היא שזה עדיין לא בשל?
יערה למברגר: אני הבנתי שאין.
יוליה שמאלוב-ברקוביץ: מה שאפשר לפתור בשבוע, אפשר לפתור ב..
אתי בנדלר: האם יש איזו שהיא אפשרות שהיועץ בענייני בטיחות לא ייתן את האישור עד ה-18 באוגוסט, או שיש סיבות נוספות שעלולות לגרום לדחיית תחילת ההפעלה המסחרית?
שמחה אורנשטיין: כמקובל ברכבות קלות בעולם יש נושא שנקרא independence safety assessors .
שמחה אורנשטיין: זה בודק בטיחות בלתי מותנה.
שמחה אורנשטיין: יש לו את הניסיון לעשות את זה.
שמחה אורנשטיין: אנחנו לא יכולים להשפיע עליו.
שמחה אורנשטיין: גם הזכיין לא יכול להשפיע עליו.
שמחה אורנשטיין: לוח הזמנים מראה שיש סיכוי סביר, שיש סיכוי טוב שהוא ייתן את אישור הבטיחות עד 19 באוגוסט.
שמחה אורנשטיין: מכיוון שהוא בלתי תלוי ואי אפשר לתת לו הוראות, אני חושב שיהיה לא נכון ללחוץ עליו.
שמחה אורנשטיין: הוא הראשון שחותם בתהליך שהרכבת בטוחה.
שמחה אורנשטיין: הם עושים עבודה טובה.
שמחה אורנשטיין: הם נמצאים פה כל הזמן.
שמחה אורנשטיין: בסוף השבוע מגיע צוות גדול מאוד לתגבר אותם.
שמחה אורנשטיין: אנחנו עושים את כל המאמץ לתמוך בהם ככל האפשר.
שמחה אורנשטיין: הם בלתי תלויים.
שמחה אורנשטיין: הערכה היא שיש סיכוי סביר.
שמחה אורנשטיין: .
יוליה שמאלוב-ברקוביץ: הייתה לכם פעם הערכה שיש סיכוי סביר שעד 7 באוגוסט זה ייגמר.
יוליה שמאלוב-ברקוביץ: מה קרה שעכשיו הסיכוי הסביר הוא 19 באוגוסט?
יוליה שמאלוב-ברקוביץ: מה השתנה?
יוליה שמאלוב-ברקוביץ: אם זה בלתי תלוי, הוא בלתי תלוי לכל החיים.
שמחה בורנשטיין: היתרון שלו בבטיחות זה שהוא בלתי תלוי ואי אפשר להשפיע עליו.
שמחה בורנשטיין: מדובר פה במערכת מאוד מורכבת, עם הרבה מאוד תתי מערכות.
שמחה בורנשטיין: אני חושב שטוב יותר שהאנשים האלה מצאו את מה שהם מצאו לפני שאנחנו מעלים את נוסעי ירושלים שמחכים כל כך לרכבת, מאשר שנלחץ עליהם ונעלה אותם ויהיו בעיות.
שמחה בורנשטיין: אני רק יכול להגיד שיש כרגע הסכמה שהושגה בבוררות בין הזכיין למדינה על כך שהרכבת תופעל ב-19 באוגוסט.
שמחה בורנשטיין: זאת לא תהיה הפעלה מלאה מבחינת המהירות, מבחינת הזמינות, אבל חייבים להתחיל פעם.
שמחה בורנשטיין: אנחנו מקווים ואנחנו רואים שהזכיין עושה מאמצים על-מנת שעד 19 באוגוסט הוא יגמור את כל רשימת ההתחייבויות.
יוליה שמאלוב-ברקוביץ: אתה יכול לתת דוגמה לדבר בלתי תלוי שקרה במקומות אחרים?
יוליה שמאלוב-ברקוביץ: מה זה הבטיחות הבלתי תלויה?
יוליה שמאלוב-ברקוביץ: מה למשל?
שמחה אורנשטיין: תוך כדי מהלך הניסויים הייתה איזו שהיא תקלה עם המפלגים.
שמחה אורנשטיין: היא לא הייתה קודם, למרות שהיא נבדקה על ידי יועצי הבטיחות של הזכיין והוא נתן את האישור.
שמחה אורנשטיין: הייתה תופעה מסוימת.
שמחה אורנשטיין: אנחנו ודאי לא רוצים להוריד רכבת מהפסים.
שמחה אורנשטיין: גילו אותה, בדקו אותה, נתנו פתרון.
שמחה אורנשטיין: זה דבר שטוב שנעשה קודם.
שמחה אורנשטיין: אלה דברים שאתה יכול לצפות אותם, אבל.
יוליה שמאלוב-ברקוביץ: אני חושבת שמרוב שהרכבת הזאת עושה את הסיבובים יש לה בלאי.
יוליה שמאלוב-ברקוביץ: עוד מעט יהיה צריך לבנות קרונות חדשים.
יוליה שמאלוב-ברקוביץ: יש תקופה שבה הרכבת יורדת מהפסים.
יוליה שמאלוב-ברקוביץ: כמה שנים לוקח עד שהרכבת תרד מהפסים?
יוליה שמאלוב-ברקוביץ: אדוני היושב-ראש, נראה לי שעוד מעט נבקש לדחות את זה מפני שהם צריכים להחליף את הקרונות כי הם התיישנו ויש בלאי טבעי מהנסיעה.
יניב רונן: לבד מהנושאים התפעוליים של הרכבת עצמה, האם יש נושאים שקשורים בגורמים חיצוניים, קרי מד"א, כיבוי אש ונושא האבטחה שעלולים לעכב את ההפעלה המסחרית?
שמחה אורנשטיין: מבחינת הגורמים האלה שהיו צריכים לתת אישור עסק, הם נתנו אישור עסק זמני.
שמחה אורנשטיין: ביום ראשון מתוכנן תרגיל גדול מאוד של כל גורמי ההצלה בירושלים יחד עם הרכבת הקלה.
שמחה אורנשטיין: זה חלק מהבדיקות של יועצי הבטיחות שרואים איך כל המערך הזה יתפקד.
שמחה אורנשטיין: אנחנו נראה איך נעבור את התרגיל ביום ראשון.
שמחה אורנשטיין: בתרגיל ישתתפו מד"א, מכבי אש, משטרה, כוחות הביטחון.
כרמל שאמה-הכהן: אנחנו נאשר את הארכה עד 19 באוגוסט 2011.
כרמל שאמה-הכהן: אנחנו נאשר צו נוסף באישור ועדת הכלכלה, ובלבד שלא ייקבע מועד מאוחר יותר בצו מ-1 בספטמבר.
כרמל שאמה-הכהן: אני מבקש מהיועצת המשפטית להבהיר את זה ולהסדיר את זה.
חוה ראובני: צו התעבורה (החלת הוראות פקודת התעבורה על רכבת מקומית – הוראת שעה) (תיקון מס' 2), התשע"א-2011.
חוה ראובני: בתוקף סמכותי לפי סעיף 2 לחוק התעבורה (החלת הוראות פקודת התעבורה על רכבת מקומית –הוראת שעה), התש"ע-2009 (להלן – החוק), לאחר שנוכחתי כי הדבר דרוש לשם השלמת ביצוען של הפעולות הנדרשות להפעלה בטוחה של רכבת מקומית, ובאישור ועדת הכלכלה של הכנסת אני מורה: 1.
חוה ראובני: תקופת הניסוי כמשמעה בסעיף 1 לחוק מוארכת עד ליום י"ח באב התשע"א (18 באוגוסט 2011).
כרמל שאמה-הכהן: אנחנו מאשרים את הצו בלי שינוי.
כרמל שאמה-הכהן: מי בעד הצו ללא שינוי?
כרמל שאמה-הכהן: ה צב ע ה בעד – פה אחד הצו אושר אנחנו מצביעים על הבקשה לדיון מחדש בפקודת מסילת הברזל (מס' 6).
אתי בנדלר: תחילתו של חוק זה ביום י"ט באב, התשע"א (19 באוגוסט 2011), או במועד מאוחר יותר שייקבע השר בצו באישור ועדת הכלכלה, ובלבד שלא ייקבע מועד מאוחר מה-1 בספטמבר 2011.
אתי בנדלר: תצטרכו להביא צו נפרד מכוח החוק הזה, כשהדחייה תתאפשר עד 1 בספטמבר לכל היותר.
יערה למברגר: זה בעצם צו מכוח פקודת מסילות הברזל.
אתי בנדלר: מכוח החוק המתקן, לא מכוח חוק התעבורה.